5-jarige se fotosessie saam met groot-grootouers vermurwe harte - Maroela Media
Richard en Caroline Bain. Foto: Rachel Perman Photography/Facebook
'n Vyfjarige seuntjie se fotosessie wat deur die animasierolprent Up geïnspireer is, versprei soos 'n veldbrand op sosiale media en vermurwe harte in die proses.
Rachel Perman het vir haar seuntjie, Elijah, gesê hy kan sy vyfde verjaardag met 'n fotosessie vier. Hy het dadelik op Up as tema besluit aangesien dit een van sy gunstelingrolprente is. Perman is 'n deeltydse fotograaf, berig CBS News.
Richard en Caroline Bain, albei 90 jaar oud, is 'n ewebeeld van die bejaarde gepaar in die animasierolprent.
Perman het die foto's op Facebook gedeel waarvandaan dit soos 'n veldbrand op sosiale media begin versprei het. Elijah se tweelingsussie, Emilee, het ook 'n fotosessie gekry en het saam met 'n perd, wat soos 'n eenhoring lyk, poseer.
Perman het aan Fox News gesê sy is direk ná die tweeling se geboorte met kanker gediagnoseer. Sy het dus gevrees dat sy nie meer hier sou wees om haar kinders se vyfde verjaardag te vier nie.
Sy het besluit om die dinge wat haar kinders se harte bly maak met foto's te vier. "Dit is 'n viering vir my en vir hulle," het sy gesê.
Elijah saam met sy groot-grootouers Richard en Caroline Bain. Foto: Rachel Perman Photography/Facebook